
3.7.“Integratsiyalashgan axborot-kutubxona tarmog’ini tashkil etish”moduli

2 - mavzu: Virtual (elektron) kutubxona xizmati
(4 soat amaliy mashg’ulot)

Ishning maqsadi: Tinglovchilarda virtual (elektron) kutubxona xizmatlari, elektron resurslar bilan ishlash, axborotni izlash va undan samarali foydalanish ko‘nikmalarini shakllantirish.
Vazifa:  Virtual kutubxona tizimining mohiyatini tushuntirish,elektron katalog orqali kitoblarni qidirishni o‘rgatish,elektron kitoblar va maqolalarni topish va yuklab olishni ko‘rsatish,onlayn kutubxona xizmatlaridan foydalanish malakasini rivojlantirish.
Kerakli jihozlar: Kompyuter yoki noutbuk, Internet tarmog‘i,elektron kutubxona platformalari (Ziyonet va h.k.)
 Kutiladigan natija: Tinglovchi virtual kutubxona tizimini tushuntira oladi, elektron katalog bilan ishlay oladi.
                                                      Reja:
1.Virtual (elektron) kutubxona tushunchasi va uning ahamiyati
2.Virtual kutubxona xizmat turlari
3.Virtual kutubxonaning afzalliklari va kamchiliklari
4.O‘zbekistonda virtual kutubxona xizmatlari
1. Virtual (elektron) kutubxona tushunchasi va uning ahamiyati
	Virtual kutubxona – bu axborot-kommunikatsiya texnologiyalari asosida yaratilgan, foydalanuvchilarga masofadan turib elektron shakldagi axborot resurslaridan foydalanish imkonini beruvchi tizimdir. An’anaviy kutubxonadan farqli ravishda, virtual kutubxonada resurslar raqamli formatda saqlanadi va internet orqali taqdim etiladi.Bugungi globallashuv davrida axborot tezkorligi va qulayligi muhim ahamiyat kasb etmoqda. Shu bois virtual kutubxonalar ta’lim, ilm-fan va tadqiqot jarayonlarida muhim o‘rin tutadi.
	Elektron kutubxonalar XX asrning oxirlarida internet rivojlanishi bilan shakllana boshladi. Dastlab yirik ilmiy markazlar va universitetlar o‘z fondlarini raqamlashtirishni yo‘lga qo‘ydilar. Masalan, Project Gutenberg loyihasi elektron kitoblarni bepul tarqatish bo‘yicha ilk tashabbuslardan biri hisoblanadi.
Shuningdek, Google Books xizmati millionlab kitoblarni raqamlashtirish orqali dunyo miqyosida elektron kutubxona tizimining rivojlanishiga katta hissa qo‘shd
2. Virtual kutubxona xizmat turlari
Virtual kutubxonalar quyidagi xizmatlarni ko‘rsatadi:
· Elektron kitoblar va darsliklardan foydalanish
· Elektron katalog (OPAC) orqali qidiruv
· Onlayn buyurtma va bron qilish
· Masofaviy maslahat xizmati
· Elektron ma’lumotlar bazalariga kirish
· Audio va video materiallardan foydalanish.
	Virtual kutubxonaning asosini elektron resurslar tashkil etadi. Ular quyidagilardan iborat bo‘lishi mumkin: PDF, EPUB shaklidagi kitoblar,ilmiy maqolalar, dissertatsiyalar,statistik ma’lumotlar,multimedia resurslar.
Masalan, JSTOR ilmiy maqolalar bazasi sifatida keng qo‘llaniladi. ZiyoNET esa O‘zbekistondagi ta’lim resurslarini jamlagan elektron platforma hisoblanadi.
1. Virtual kutubxonaning afzalliklari va kamchiliklari.
Virtual (elektron) kutubxona xizmati zamonaviy axborot jamiyatining ajralmas qismidir. U foydalanuvchilarga tezkor, qulay va keng qamrovli axborot olish imkonini beradi. Kelajakda raqamli texnologiyalar rivojlanishi bilan virtual kutubxonalar yanada takomillashib, ta’lim va ilm-fan taraqqiyotiga xizmat qiladi. Afzalliklari:
· 24/7 rejimda ishlashi.
· Masofadan turib foydalanish imkoniyati.
· Tezkor qidiruv tizimining mavjudligi.
· Saqlash joyini tejash.
· Ko‘p foydalanuvchilarga bir vaqtning o‘zida xizmat ko‘rsatish imkoniyati.
Kamchiliklari: Internetga bog‘liqlik,texnik nosozliklar paydo bo‘lishining ehtimoli,mualliflik huquqi bilan bog‘liq cheklovlar va shu bilan birga raqamli savodxonlikning talab etilishi.
5. O‘zbekistonda virtual kutubxona xizmatlari
	O‘zbekistonda ham virtual kutubxona tizimi jadal rivojlanmoqda. Jumladan, Alisher Navoiy nomidagi O‘zbekiston Milliy kutubxonasi tomonidan elektron katalog va raqamli kutubxona xizmatlari yo‘lga qo‘yilgan.
[bookmark: _GoBack]Shuningdek, oliy ta’lim muassasalarida ham axborot-resurs markazlarining elektron kutubxonalari faoliyat yuritmoqda.
	Natlib.uz portali respublikamiz aholisini ayniqsa yoshlarni, hech qanday to‘siqsiz elektron adabiyotlarni o‘zlariga qulay bo‘lgan vaqt va joyda izlab topib mutolaa qilish imkoniyatini beradi. Shuningdek, barcha o‘quv muassasalarida ta’lim jarayonida o‘quvchi yoshlarni bilim olishi uchun zarur bo‘lgan darsliklar, ilmiy dissertatsiya bazalari, O‘zbekiston hamda xorijiy elektron bazalarga kirish va ularda mavjud bo‘lgan elektron resurslardan masofadan turib uzviy ravishda foydalanishda keng imkoniyatlarni taqdim etadi. Hozirda tizimga butun respublika bo‘yicha 20 ta axborot-kutubxona muassasalari va axborot-resurs markazlari birlashtirgan va ushbu portalda 115 000 dan ziyod to‘liq matnli ma’lumotlar mavjud.
diss.natlib.uz – 23465 ta jami, bulardan 15591 ta dissertatsiyalar  va 7874 ta tezis va aftoreferatlar,press.natlib.uz – 49676 ta 43 nomda gazeta va 7 nomda jurnallar,
nodir.natlib.uz – 5166 ta jami bulardan 2272 ta kitoblar, 122 ta  qo‘lyozma 24 ta albom, va 2748 davriy nashrlar,qr.natlib.uz – QR-kodli 1000 dan ortiq jami, bulardan 120 ta darslik, 8 ta o‘quv qo‘llanma va 900 dan ortiq badiiy adabiyotlar,
media.natlib.uz – 754 ta jami bulardan 596 ta audio va 158 ta video materiallar,
jar.natlib.uz - Xorijiy elektron bazalardan yuklangan 185 GB hajmdagi elektron resurslardan foydalanuvchilar erkin foydalanish imkoniyati yaratilgan.

Elektron ta’lim-tarbiya resurslari

3. ziyonet.uz - axborot ta’lim portali.

